Îmbulzeală și nervi la hramul Sfintei Parascheva. Țipetele și îmbrâncelile au luat locul smereniei: „Ne omoară aici!”
Record de credincioși la racla Sfintei Parascheva. Peste 200.000 de pelerini s-au închinat la sfintele moaște, iar oamenii au așteptat chiar și câte 20 de ore la rând, ca să ajungă la raclă. Credincioșii și-au testat răbdarea și la Sfânta Liturghie, acolo unde au fost prezenți mai mulți oameni decât au estimat autoritățile, așa că s-au creat momente de tensiune. Pelerinii s-au îmbrâncit să iasă din mulțime.